open-index/open-wikipedia-markdown huggingface dataset:
המחתרת הנאו-נאצית

שמאל|250px|ממוזער|ראלף וולליבר, אחד מחברי המחתרת
שמאל|250px|ממוזער|בית שהיה בשימוש המחתרת

**המחתרת הנאו-נאצית**, **NSU** (אנ.אס.או), אשר נודעה בגרמנית כ-**Nationalsozialistischer Untergrund** (תעתיק: **נאציונאל-סוציאליסטישר אונטרגרונד**; בעברית: **המחתרת הנציונאל-סוציאליסטית** או **המחתרת הלאומית-סוציאליסטית**), הייתה התארגנות נאו-נאצית מחתרתית אלימה, שהוקמה בשנת 1999 בגרמניה, ממניעים של גזענות ושנאת זרים, על מנת לרצוח מהגרים ובני מהגרים.

חברי הגרעין המייסד של המחתרת, אווה בונמארט, אווה מונדלוס וביאטה צ'פה, חיו יחד בקמניץ ובצוויקאו תחת זהות בדויה, מאז 1998. בין השנים 2000 ו-2007,הם רצחו עשרה אנשים, מהם תשעה מהגרים ושוטרת אחת. הם ניסו לרצוח 43 אנשים נוספים, הניחו שלושה מטעני חבלה, והיו מעורבים ב-15 מקרי שוד.
המחתרת נהנתה מרשת תומכים על-אזורית, שסיפקה להם כסף, נשק, וזהויות בדויות. מספר התומכים שנוי במחלוקת עד היום, והוא מוערך בכ-100 עד 200 איש, ביניהם אנשי מפלגות ימין קיצוני.

## הקמה ורקע
ה־NSU הוקמה בשלהי שנות ה־90 בידי שלושה צעירים ממזרח גרמניה: אווה מונדלוס, יואו בוהנהרט וביאטה צ׳פה. השלושה השתייכו לסצנת הימין הקיצוני ביינה ובשנת 1998 ירדו למחתרת לאחר שהתגלו ברשותם חומרי נפץ. מאז ועד 2011 פעלו מתוך דירות מסתור בזהויות בדויות, בעיקר בצוויקאו.

## פעולות הקבוצה
בין 2000 ל־2007 ביצעה הקבוצה:
* רצח של תשעה מהגרים ממוצא טורקי ויווני, וכן שוטרת גרמנייה בשם מיכאלה קיזווטר.
* שני פיגועים בקולון – אחד ברחוב קניות טורקי ואחד במספרה, שגרמו לפציעת עשרות בני אדם.
* לפחות 15 מקרי שוד בנקים.
* ניסיונות רצח נוספים על רקע גזעני.

הקבוצה מעולם לא נטלה אחריות פומבית על מעשיה בזמן אמת. רק לאחר שהתגלו סרטונים בדירתה השרופה של צ׳פה, התבררה התמונה המלאה.

## חשיפה וחקירה
ב־4 בנובמבר 2011 בוצע שוד בנק בעיר אייזנאך. לאחר מכן נמצאו מונדלוס ובוהנהרט מתים בקרוון שרוף, במותם ככל הנראה בהתאבדות הדדית. באותו יום הציתה ביאטה צ׳פה את דירתם בצוויקאו ונמסרה למשטרה ימים ספורים לאחר מכן. בחיפוש בדירה נמצאו סרטונים בהם הקבוצה מתעדת את פשעיה.

## משפט NSU
במאי 2013 החל משפטה של ביאטה צ׳פה במינכן, יחד עם ארבעה נאשמים נוספים שסייעו לקבוצה בדרכים שונות. המשפט נמשך עד יולי 2018. צ׳פה נידונה למאסר עולם בגין חברות בארגון טרור, רצח, ניסיון רצח, והצתה. יתר הנאשמים נידונו לעונשי מאסר של בין שנתיים לעשר שנים.

## תגובת הרשויות
הפרשה חשפה מחדלים חמורים בשירותי הביטחון הגרמניים, כולל השמדת מסמכים ומידע מודיעיני. בעקבות זאת התפטרו בכירים בשירות להגנת החוקה (Verfassungsschutz),והוקמו ועדות חקירה בפרלמנט הפדרלי ובמדינות שונות. קנצלרית גרמניה אנגלה מרקל הבטיחה לחשוף את כל האמת.

## קישורים חיצוניים

* דיווחי שפיגל על משפט NSU

## הערות שוליים

קטגוריה:טרור בגרמניה
קטגוריה:ארגונים נאו-נאצים
ברונו סמרטינו

ממוזער|250px|ברונו סמרטינו עם חגורת האליפות
**ברונו סמרטינו** (באנגלית: **Bruno Sammartino**; 6 באוקטובר 1935 – 18 באפריל 2018) היה מתאבק איטלקי-אמריקאי, שנחשב לאחד המתאבקים הגדולים בכל הזמנים. ידוע במיוחד כמתאבק ב-WWF (היום ה-WWE), שם החזיק את תואר אליפות ה-WWF במשך תקופה מצטברת של למעלה מ-11 שנה (4,040 ימים) על פני שתי קדנציות, כשהראשונה ביניהן היוותה את משך הזמן הארוך ביותר שאלוף החזיק בתואר - 2,803 ימים. גובהו היה 178 ס"מ ומשקלו 120 ק"ג.

בראשית הקריירה שלו, כונה "האיטלקי החזק" ("The Italian Strongman") ו"האיש החזק בעולם" ("The Strongest Man in the World"). לאחר מכן כונה, "האגדה החיה" ("The Living Legend"). ידוע בשל מהלך הסיום שלו: חיבוק הדוב. בתקופת השיא שלו, הוא התאמן אצל ארנולד סקאלנד.

לאחר פרישתו היה סמרטינו אחד המבקרים הגדולים של שימוש התכוף בסמים ממריצים בתעשיית ההיאבקות המקצועית. בשנת 2013 נבחר להיכל התהילה של ה-WWE. טרי פאנק אמר עליו כי סמרטינו "היה גדול יותר מההיאבקות עצמה".

## קישורים חיצוניים

* 

* 

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:אמריקאים שנולדו ב-1935
קטגוריה:אמריקאים שנפטרו ב-2018
אסף צרויה

**אסף צרויה** (נולד ב-1979) הוא מלחין, מוזיקאי, מפיק ומעבד מוזיקלי ישראלי.

## ביוגרפיה
אסף צרויה נולד ב-1979 בעיר רמלה. בגיל 12, שלחו את צרויה הוריו ללמוד לנגן על גיטרה. צרויה ניגן בקונסרבטוריון העירוני של רמלה והופיע בקונצרטים שונים כבר בתור ילד. בשנות האלפיים, הקים יחד עם חמישה חברים נוספים להקת רוק אתנית בשם "האוזן של ווינסט". הלהקה הופיעה ברחבי הארץ והמשיכה לפעול עד לשירותם הצבאי של חברי הלהקה.

ב-2011 הקים צרויה אולפן הקלטות בעיר תל אביב-יפו. כעבור שנתיים, עזב את האולפן והקים אולפן נוסף בקריית עקרון. באותה שנה, הוציאה מרגלית צנעני את הסינגל "ילד" שהלחין צרויה למילותיו של אבי אוחיון.

ב-2013 הפיק את אלבומו השלישי של הזמר עומר אדם, "מוזיקה ושקט", תוך שהלחין את רוב שירי האלבום, למילותיו של אבי אוחיון. האלבום זכה במעמד "אלבום זהב" על מכירת 20,000 עותקים. לאחר מכן, המשיך צרויה לעבוד עם אדם תוך שהלחין לו שירים רבים שזכו אף הם להצלחה רבה.

ב-2014 יצא שיר הנושא של הסדרה "זגורי אימפריה", שבוצע על ידי עומר אדם, נכתב על ידי מאור זגורי והולחן על ידי אבי אוחיון וצרויה. בהמשך השנה, יצא אלבומו של פאר טסי, "כוחה של אהבה", מתוכו הפיק את השיר "אל תהיי עצובה", שהגיע למקום התשיעי במצעד השבועי של מדיה פורסט.

ב-2015 יצא להיטו של הזמר דודו אהרון, "טרמינל 3", שהלחין צרויה לצד אבי אוחיון ודודו אהרון. השיר זכה להצלחה מסחרית רבה והגיע בשיאו למקום התשיעי במצעד הפזמונים השבועי של רשת ג' וזכה בפרס אקו"ם לשיר השנה. באותה השנה, יצא שירו של אייל גולן, "שישי בצהריים" שהלחין צרויה. השיר הגיע למקום החמישי במצעד השנתי של גלגלצ.

באוגוסט 2015 יצא אלבומו של עומר אדם, "מודה אני", בו הלחין את מרבית השירים. בין השירים שהלחין ניתן למנות את "אז הלכתי" ו"מודה אני", שזכה להצלחה רבה במצעדי הפזמונים.

ב-2016 יצא שירו של עומר אדם, "אחרי כל השנים", שעיבד והפיק צרויה. באותה שנה, זכה צרויה לצד כותב השיר אבי אוחיון ואדם עצמו בפרס אקו"ם ל"שיר השנה". ב-2017 יצא האלבום "אחרי כל השנים", בו נכלל השיר, שהפיק צרויה במלואו.

ב-2019 יצא אלבומו ה-22 של אייל גולן, "הפוך מהיקום", מתוכו הלחין את השיר "כמו בספרים ההם".

ב-2020 יצא אלבומו השישי של עומר אדם, "Omer", מתוכו הלחין והפיק צרויה את השירים "חברות שלך" ו"פעם בחיים".

ב-2023 יצא אלבומו השביעי של עומר אדם, "סוף העולם", מתוכו הלחין והפיק צרויה את השיר "קומה 58".

### חיים אישיים
צרויה מתגורר במזכרת בתיה. נשוי ואב לשלושה.

## קישורים חיצוניים

* 
* 

קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:מפיקים מוזיקליים ישראלים
קטגוריה:מוזיקאים ישראלים
קטגוריה:זוכי פרס אקו"ם
קטגוריה:ישראלים שנולדו ב-1979
Welcome to the Party

**Welcome to the Party** (בעברית: **ברוך הבא למסיבה**) הוא סינגל שהוקלט על ידי התקליטן דיפלו, הראפרים פרנץ' מונטנה וליל פאמפ והזמרת-יוצרת זהביה וורד. השיר יצא לאור ב-15 במאי 2018, כסינגל מתוך פסקול הסרט "דדפול 2", על ידי חברות התקליטים אפיק רקורדס, קולומביה רקורדס, וורנר מיוזיק גרופ ו-Mad Decent.

השיר הגיע למקום השמיני במצעד של ניו זילנד.

## רקע והפקה
השיר נכתב על ידי דיפלו, פרנץ' מונטנה, ליל פאמפ, ג'וסלין דונלד וולנטינו חאן. סגנון השיר הוא הטראפ והיפ הופ.

## וידאו קליפ
הווידאו קליפ הרשמי של השיר הועלה לערוץ היוטיוב של דיפלו ב-21 במאי 2018. הקליפ מורכז ממספר סצנות בהן מופיעים הזמרים וכן חלקים מתוך הסרט עצמו.

נכון למאי 2020, מונה הצפיות של הווידאו קליפ עומד על כ-165 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי פרנץ' מונטנה
קטגוריה:שירים באנגלית
קטגוריה:שירים שנכתבו על ידי דיפלו
קטגוריה:שירים שנכתבו על ידי פרנץ' מונטנה
קטגוריה:שירים שהופקו על ידי דיפלו
קטגוריה:שירי מוזיקת טראפ
קטגוריה:סינגלים בהוצאת אפיק רקורדס
קטגוריה:סינגלים בהוצאת וורנר רקורדס
יחסי מצרים–סין

[250px|ממוזער|קונסוליית סין ב[אלכסנדריה]]
**יחסי מצרים-סין** הם היחסים הדיפלומטיים בין הרפובליקה העממית של סין לבין מצרים. לסין ישנה שגרירות בקהיר, ולמצרים ישנה שגרירות בבייג'ינג.

## היסטוריה
ב-30 במאי 1956 מצרים הייתה למדינה האפריקאית הראשונה שקיימה יחסים עם הרפובליקה העממית של סין, לאחר שחרור אפריקה משליטה אירופית. עוד באותה שנה, הסירה מצרים את הכרתה בטאיוואן, על רקע היחסים המעורערים בין סין וטאיוואן, סין טוענת לריבונות על טאיוואן ועל כן הן אויבות, מדינות שהכירו בטאיוואן גרמו לעימותים עם סין, ובנות בריתה של סין העדיפו לקיים קשר עם מצרים מאשר עם טאיוואן. בשנת 2015 ביקר נשיא מצרים עבד אל-פתאח א-סיסי בבייג'ינג, וצפה בטקס לציון 70 שנה לניצחון על יפן במלחמת סין–יפן השנייה, אירוע ממנו רוב מדינות העולם נמנעות.

על רקע הסכסוך הישראלי-פלסטיני, ומעורבותה של מצרים בניסיון להשכין שלום, סין מעורבת גם בקשר ליחסיה עם ישראל, ובהסדר מעט דומה לטיבט.

## צבא
בשנות ה-80 של המאה ה-20 קיבלה מצרים מסין ספינות וכן צוללת, וכן סין סייעה למצרים לייצר כלי נשק משלה. החל משנת 2000, החלו המצרים לייצר כלי נשק ומטוסי קרב דומים לשל הסינים.

## כלכלה
בין מצרים לסין קיימים יחסים כלכליים מלאים, מצרים היא המדינה החמישית בגודלה בסחר החוץ של סין. סין רואה במצרים גם כשותפה כלכלית שניתן לייצא אליה את מוצריה, מצרים מצידה מרוויחה מכך שהיא מקבלת כוח אדם בענפי התעשייה, המחצבים, החקלאות, הדגה, התיירות, הרכב והספנות. סין מייצאת למצרים גיוס השקעות של כ15 מיליארדי דולרים. מצידה של ישראל ישנו היבט חיובי והיבט שלילי, מצד אחד סין עלולה לגרום למדינות ערב לפגוע בישראל על רקע הסכסוך הישראלי-פלסטיני, מנגד ישראל יכולה להרוויח מכך שמצרים נתמכת כלכלית וכך נשמר השלטון במצרים.
כוח העבודה הסיני חשוב מאוד למצרים, סינים רבים מגיעים מסין למצרים בשביל לעבוד בעבודות שונות שצריך במדינה.

## קישורים חיצוניים

* 
* 

## הערות שוליים

קטגוריה:ערכים ללא קטגוריות פיזיות - יחסי חוץ
שפופרת טלפון

ממוזער| שפופרת טלפון קלאסית
ממוזער|אישה משתמשת בשפופרת טלפון
**שְׁפוֹפֶרֶת טֶלֶפוֹן** או **מִיקְרוֹטֵלֵפוֹן (microtelephone)** היא רכיב בטלפון שדרכו ניתן לקבל שמע דרך המקלט ולשוחח עם הגורם המרוחק באמצעות המשדר המובנה בטלפון.
בטלפונים המוקדמים השפופרת הותקנה ישירות על הטלפון עצמו.
עד הופעת הטלפון האלחוטי, המכשיר היה מחובר בדרך כלל ליחידת הבסיס, באמצעות חוט טינסל גמיש.

## ראו גם
* אוזניות

## קישורים חיצוניים

## הערות שוליים

קטגוריה:התקני פלט
קטגוריה:מערכות שמע
קטגוריה:גלאים וחיישנים
קטגוריה:טלפוניה
טלפון
ברויצרטופס

**ברויצרטופס** (שם מדעי: ***Breviceratops***; מילולית: "פרצוף מקורנן קצר") הוא סוג של דינוזאור צמחוני מקבוצת הצרטופסים שהתקיים בקרטיקון העליון במשך הקמפן של מונגוליה לפני 83 עד 71 מיליון שנה מזמננו. הסוג כלל מין אחד - *Breviceratops kozlowskii*, אשר התגלה בתצורות ברון גויוט  שבמדבר גובי במונגוליה והוא תואר ב-1990 בידי החוקר הרוסי סרגיי קורזנוב . שם המין ניתן לכבוד החוקר הפולני רומן קוזלובסקי .

## מאפיינים
הברויצרטופס היה דומה לפרוטוצרטופס ועל פי חוקרים רבים שניהם משתייכים למשפחת הפרוטוצרטופסיים, אך כמה מסוגי המשפחה הועברו למשפחה אחרת - בגצרטופסיים (Bagaceratopidae). מינים אלה היו כנראה דו-רגליים בעלי ראש גדול ומקור דומה למקור תוכי אך בניגוד לצרטופסיים היו חסרי קרניים על אפם ומצחם אך היו לו זיזים בולטים מעל העטרה. דינוזאור זה הגיע לאורך של 1 מטר וניזון עם שיניו החזקות ומקורו העבה מצמחייה של שרכים, ציקסיים ומחטניים ואולי ניזון גם מבעלי פרחים מוקדמים.

הוא התקיים לצד קרובו הבגצרטופס (*Bagaceratops*) במדבר גובי לצד פאונה של דינוזאורים שונים. עקב גודלו הקטן היה טרף לטורפים רבים כמו הטרבוזאורוס ונראה שהוא נמלט מהם בזריזות, מאחר שהיה חסר קרניים.

## קישורים חיצוניים

[ממוזער|מרכז|300px|איור של [טרבוזאורוסים תוקפים דיינוכירוס ותחתיו כמה פרטי ברויצרטופס.]]

קטגוריה:בעלי חיים שתוארו ב-1975
קטגוריה:בגצרטופסיים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי סרגיי קורזנוב
קטגוריה:מאובני טקסונים שתוארו ב-1990
קטגוריה:מונגוליה: מאובנים
באדי רוג'רס

**הרמן גוסטב רוד** (באנגלית: **Herman Gustav Rohde**; 20 בפברואר 1921 – 26 ביוני 1992), הידוע בשם הבמה **באדי רוג'רס** (באנגלית: **Buddy Rogers**) ובכינוי "נער הטבע" ("Nature Boy") היה מתאבק מקצועי אמריקאי. נחשב לאחד המתאבקים הגדולים בכל הזמנים. הופעותיו השפיעו על מתאבקים רבים אחריו, הכוללים את ריק פלייר שאף אימץ את הגינונים שלו ואת מהלך הסיום המפורסם, הפיגר פור לג לוק, של רוג'רס. רוג'רס זכה פעם אחת באליפות העולם של ה-WWF, והיה הראשון שהחזיק את תוארי אליפות העולם של ה-WWF וה-NWA בו זמנית (והשלישי בכלל יחד עם ריק פלייר וAJ סטיילס).

## ביוגרפיה
רוג'רס נולד בקמדן, ניו ג'רזי להורים מהגרים מגרמניה. הוא הופיע כמתאבק בשם באדי רוג'רס בטקסס וביוסטון, שם הלבין את שיערו וקיבל את הכינוי "נער הטבע", מבנה גופו החסון והכריזמה שלו הקנתה לו את אהבת הקהל. בשנת 1950 הצטרף לאררגון של וינס מקמהן האב, ה-CWC.

בשנת 1961, כשארגונו של מקמהן היה חלק מה-NWA הוא זכה בתואר אלוף העולם במשקל כבד מפאט אוקונור, לפני קהל של כ-38,000 צופים - מספר הצופים הגדול ביותר שחזה בקרב היאבקות עד רסלמניה 3.

בהמשך, מקמהן האב פרש מה-NWA והקים את ה-WWWF (World Wide Wrestling Federation), וכיוון שהאלוף הנוכחי ת'ז לא היה אהוד על ידם, קיבל רוג'רס את התואר של אלוף ה-WWWF הראשון, והיה הראשון שהחזיק בו זמנית את אליפות ה-WWWF ואליפות ה-NWA. בהמשך, הפסיד את שתי החגורות. את חגורת ה-NWA הוא הפסיד היות שלא הייתה שייכת לארגון ולפיכך הוחזרה ל-NWA, ועל חגורת ה-WWWF הוא שמר במשך חצי שנה, אך הפסיד אותה לברונו סמרטינו בקרב הקצר בהיסטוריה שארך 47 שניות בלבד. לאחר שבאותה שנה לקה בהתקף לב, בסוף השנה הוא פרש מהיאבקות והתאבק רק בקידום אירועים.

בשנת 1978, כשהיה בשנות החמישים המאוחרות שלו, חזר רוג'רס חזר להתאבק בארגונים קטנים. באותן השנים זכה לפרסום כשהתעמת מול מי שגם כינה את עצמו "נער הטבע", ריק פלייר, ומשום כך זכה הקרב ביניהם לשם "קרב נערי הטבע". העימות נמשך עד שרוג'רס הפסיד לפלייר ב-9 ביולי 1978. לאחר מכן, הפך רוג'רס למאמן שהופיע כמנהלם של מתאבקים דוגמת ג'ימי סנוקה, קן פאטרה, ג'ין אנדרסון וביג ג'ון סטאד. לאחר מכן, הנחה פינה ב-WWF בה ראיין מתאבקים בשם "הפינה של רוג'רס". במהלך השתתפותו בקרב זוגות, שבר רוג'רס את הירך ופרש מהיאבקות שוב.

בשנת 1992 נפטר רוג'רס מהתקף לב ושנתיים לאחר מכן נבחר להיכל התהילה של ה-WWE.

## קישורים חיצוניים

* 

קטגוריה:אמריקאים ילידי ניו ג'רזי
קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:אמריקאים שנולדו ב-1921
קטגוריה:אמריקאים שנפטרו ב-1992
בית הכנסת מייזל

**בית הכנסת מייזל** (בצ'כית: **Synagoga Maiselova**) הוא בית כנסת ברחוב מייזלובה 10 שברובע היהודי יוספוב בפראג שנבנה במאה ה-17. כיום, בית הכנסת אינו משמש עוד לתפילה, אלא מהווה חלק מהמוזיאון היהודי של פראג, ובו תערוכה המציגה את ההיסטוריה היהודית של בוהמיה ושל יהדות פראג מהמאה העשירית ועד המאה ה-18.

## היסטוריה
בשנת 1590 קנה הבנקאי והפרימוס של הקהילה היהודית מרדכי מייזל קרקע בדרום הרובע היהודי של פראג כדי לבנות שם בית כנסת פרטי משלו. בשנת 1591 הוענקה לו הזכות המיוחדת הדרושה להקמה על ידי הקיסר רודולף השני. בית הכנסת נחנך בשנת 1592. באותה תקופה היה בית הכנסת מייזל בית הכנסת הגדול ביותר בפראג. הוא נבנה בסגנון הרנסאנס, והיו בו 20 עמודים. מרדכי מייזל צייד אותו בחפצי פולחן רבים. במבנה הוצב גם עוגב, שניגן במהלך התפילות. 

הבניין המקורי והמפואר נשרף בשנת 1689 בשריפה שהרסה חלקים נרחבים של הרובע. בית הכנסת נבנה מחדש עד שנת 1691, אם כי הוקטן בשליש ומבנהו שונה. במבנה החדש נוסף קמרון חבית. בבניין החדש נבנו עזרות נשים במעברים הצדדיים.
ימין|ממוזער|250px|מבט אחר על בית הכנסת מייזל, פראג.
משנת 1862 עד 1864 עבר בית הכנסת שיפוץ כולל על פי תוכניותיו של האדריכל י. מ. ורטמילר (J. M. Wertmüller). שיפוץ זה הפך את בית הכנסת לבעל אופי מודרני-ליברלי, והוכנסו בו עוגב ומקהלה. כדרשן ומטיף כיהן בבית הכנסת המשופץ אברהם שטיין . משנת 1895 עד 1905 נערך שיפוץ שהעניק למבנה את המראה הנאו-גותי שיש לו מאז, על פי תוכניותיו של אלפרד גרוטה (Alfred Grotte). בגלל השינויים במפת הרחובות שנבעו משיקומה של השכונה היהודית המוזנחת, הועברה הכניסה לבית הכנסת מהצד המזרחי לצד המערבי.

במהלך מלחמת העולם השנייה אוחסן בבית הכנסת מייזל רכוש יהודי שעבר אריזציה.
בית הכנסת נמצא תחת הנהלת המוזיאון היהודי מאז שנת 1955. תחילה היה מחסן של המוזיאון, ולאחר מכן שופץ בשנים 1963–1964. בשנים 1965–1988 הייתה במבנה תערוכה קבועה על חפצי פולחן יהודיים מבוהמיה וממורביה. לאחר שנסגר ושופץ מחדש בשנים 1994–1995, מוצגת בו מאז 1996 תערוכה על ההיסטוריה היהודית של בוהמיה. בשנים 2014–2015 שופץ הבניין והצבע ההיסטורי של החזית שוחזר.

ממוזער|מרכז|פנים בית הכנסת, ובו תערוכה

## קישורים חיצוניים

* בית הכנסת מייזל באתר המוזיאון היהודי בפראג

## הערות שוליים

קטגוריה:פראג: מוזיאונים
מייזל
מייזל
יחסי מרוקו – סנט לוסיה

**יחסי מרוקו–סנט לוסיה** הם היחסים הדיפלומטיים הרשמיים שבין **[[ממלכת מרוקו]]** לבין **[[סנט לוסיה]]**.

## היסטוריה
היחסים הדיפלומטיים שבין ממלכת מרוקו לבין סנט לוסיה כוננו בשנות השמונים של המאה העשרים ושתי המדינות החלו בתהליך של התקרבות האחת לשנייה. בחודש דצמבר 2014 נחנכה שגרירות מרוקו בקסטריז, בירת סנט לוסיה. בין שתי המדינות שיתופי פעולה רבים בעיקר במגזרי החינוך והחקלאות.

מרוקו נוהגת להציע לסנט לוסיה מספר קטן של מלגות לימודים לתואר ראשון, לתואר שני ולדוקטורט בשטחה, כשמרוקו בוחרת את המתאימים ביותר לתוכנית. התוכינת החלה להתקיים בשנת 2014.

ב-11 בנובמבר 2017 התקיים מפגש בין ראש ממשלת מרוקו סעד א-דין אל-עות'מאני לבין מזכיר ארגון ה-OECS (ארגון המדינות הקריביות המזרחיות), וראש ממשלת סנט לוסיה אלן צ'אסטנט. שני המנהיגים חתמו על הסכמים פיננסיים בין שתי המדינות, רובם בדבר השקעות מרוקאיות ישירות ועקיפות באזור האנטילים הקטנים בפרט והאיים הקריביים בכלל. ב-19 באוקטובר 2018 נערך ביקור של צ'אסטנט ברבאט, בירת מרוקו, בו נחתמו הסכמים נוספים. בביקור התבטא ראש הממשלה בעד שליטתה של מרוקו בסהרה המערבית; "אנחנו תומכים ונמשיך לתמוך בשלמותה הטריטוריאלית של מרוקו". סנט לוסיה הכירה עם עצמאותה שלה בעצמאותה של סהרה המערבית, היא השעתה את ההכרה שלה בסהרה המערבית ב-1987 ועברה להכיר במקום כשטח מרוקאי ב-2010.

בתחילת אוגוסט 2019 נחגג יום השנה ה-20 לשלטונו של מוחמד השישי במרוקו בשגרירות המרוקאית בסנט לוסיה.

בשנת 2020 החלו המדינות לשתף פעולה בתחום הטכנולוגי.

## נציגויות דיפלומטיות
* מרוקו מיוצגת בסנט לוסיה בדרג השגרירות באמצעות שגרירות רשמית שהיא מחזיקה בקסטריז, בירת המדינה.
* סנט לוסיה אינה מיוצגת במרוקו בדרג השגרירות. סנט לוסיה מיוצגת במרוקו בדרג הקונסולרי באמצעות קונסוליה רשמית שהיא מחזיקה ברבאט, בירת המדינה.

## הערות שוליים

קטגוריה:ערכים ללא קטגוריות פיזיות - יחסי חוץ
בגלל הרוח (אלבום)

**בגלל הרוח** הוא אלבומו השני של הזמר שלומי שבת, שיצא לאור בדצמבר 1989.

האלבום זכה להצלחה, ושיר הנושא מתוכו, "בגלל הרוח" שכתב מיכה שטרית והלחינה לאה שבת, הפך ללהיט גדול, אשר הביא לפריצתו של שבת לתודעה. השיר מושמע עד היום בתדירות גבוהה בתחנות הרדיו, וחודש על ידי ריקי גל במסגרת הפרויקט והאלבום "עבודה עברית" שיצא ב-1998.

עוד בלטו באלבום: מחרוזת מרגריטה, "האדמירל", ו"שנה חדשה".

את מרבית שירי האלבום עיבד ננסי ברנדס, כשארקדי דוכין עיבד שני שירים: "שנה חדשה", ואת שיר הנושא "בגלל הרוח".

## רשימת רצועות

## קישורים חיצוניים

קטגוריה:אלבומי שלומי שבת
קטגוריה:אלבומים בעברית
ג'יי אדי פק

**ג'ון אדוארד פק** (באנגלית: **J. Eddie Peck**; נולד ב-10 באוקטובר 1958) הוא שחקן אמריקאי.

## ביוגרפיה
פק נולד בלינצ'בורג ולאחר מכן עבר למיזורי. בתיכון היה חבר בנבחרת הטניס של בית הספר. הוא סיים תואר בשיווק באוניברסיטה הדרומית של מיזורי (Missouri Southern State University).

בתחילת עבודתו כשחקן הופיע במספר סדרות טלוויזיה וביניהן הדרך לגן העדן ואביר על גלגלים.

ב-1986 שיחק בסרט הפעולה "Dangerously Close" לצד קארי לוול.

בשנים 1988–1989 גילם את אחד המאהבים של אלקסיס באופרת הסבון שושלת.

ב-1987 הופיע בסרט "Breaking Home Ties", אשר לקח השראה מציור באותו שם של נורמן רוקוול.

ב-1990 גילם מורה בבוורלי הילס בסרט "Lambada" לצד מלורה הארדין, אותו ביים יואל זילברג והפיק יורם גלובוס.

בשנים 1991–1992 שיחק באופרת הסבון ימי חיינו.

ב-1992 שיחק בסרט הטלוויזיה "To Grandmother's House We Go", כשליח המתאהב באמם של מרי קייט ואשלי אולסן.

הוא הנחה את תחרות מיס ארצות הברית 1998.

בשנים 2000–2003 שיחק בתפקיד מרכזי בכל ילדיי.

בשנים 2006–2008 שיחק בסדרת המדע הבדיוני קייל XY.

ב-2009 גילם מאמן בפרק של ג'ורדן וזהו.

## חיים אישיים
ב-1989 נישא ולו שני בנים.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1958
בקאשמגייר

**בקאשמגייר** (בהונגרית: **Békásmegyer**, בגרמנית: **Krottendorf**) היא שכונה בבודפשט שבהונגריה. מבחינה מנהלית היא שייכת לרובע השלישי של העיר, אובודה. בקאשמגייר מורכבת משני חלקים שונים: שכונת מגורים גדולה ובעלת בניינים גבוהים; והכפר העתיק המסורתי, אופלו (Ófalu), ובו בתים עתיקים יותר. בקאשמגייר מחולקת לשניים על ידי קו Szentendre HÉV. בקאשמגייר הייתה כפר עצמאי, וב-1 בינואר 1950 היא מוזגה עם בודפשט. כיום מתגוררים בבקאשמגייר 41,000 איש. רובם מתגוררים בבנייני המגורים הגבוהים, וכמה אלפים מתגוררים בכפר לשעבר.

## מיקום
בקאשמגייר שוכנת בקצה בודפשט, ליד בודקלאס , נהר הדנובה וגבעות בודה. בקאשמגייר היא תחנת הרכבת האחרונה בגבולות העיר של בודפשט על קו הרכבת הפרוורי HÉV.

## שם
שמו המתועד הראשון של הכפר היה מגייר (Megyer), שם המתייחס לעובדה שאנשים משבט המגייר (Megyer), שנתנו את שמם למדיארים, התיישבו בבקאשמגייר לאחר נדידתם של הונגרים לפאנוניה בראשית המאה העשירית. מגייר שייכת לשמות העתיקים ביותר בטופונימיה ההונגרית.

במחצית השנייה של המאה ה-17 נהרס הכפר מגייר במלחמות נגד האימפריה העות'מאנית. הכפר יושב מחדש על ידי גרמנים משנות הארבעים של המאה העשרים ואילך. הם קראו לכפר קרוטנדורף (Krottendorf; בגרמנית: "כפר הצפרדעים") בגלל הביצות מיושבות הצפרדעים בכרי הדשא שלאורך חופי נהר הדנובה.

מאז תחילת המאה ה-19 כינו ההונגרים את הכפר בקאש-מגייר (Békás-Megyer), שם שפירושו "מגייר של הצפרדעים", מאותה סיבה.

## אוכלוסייה
עד 1890 חיו בבקאשמגייר 1,340 איש, 95% מהם ממוצא שוואבי (גרמני). זרם קבוע של מדיארים הביא לעלייה של פי עשרה באוכלוסייה עד מלחמת העולם השנייה, ולירידה בחלקם של השוואבים באוכלוסייה עד פחות מ-25%. בשנת 1946 הופקע רכושם של שלושה רבעים מהשוואבים והם הוגלו למערב גרמניה. במהלך שנות השבעים והשמונים גדלה אוכלוסיית בקאשמגייר במהירות עקב בניית המיקרו-מחוז החדש (מאלפים בודדים עד 50,000-55,000).

### יהודים

לפני הכיבוש בידי הגרמנים שאירע במרס 1944 היו בבקאשמגייר כ-250 יהודים, כשני אחוזים מאוכלוסיית הכפר. במאי 1944 הוחלט על הקמת גטאות באזור, והחל גירוש היהודים לגטאות. יהודי בקאשמגייר רוכזו בגטו בכפר. מעטים גויסו לעבודת כפייה במסגרת הצבא ההונגרי וכ-200 יהודים ברחו לבודפשט. ביוני 1944 נכלאו תושבי הגטו עם 18,000 יהודים בבתי חרושת סמוכים, בתנאי רעב, ובתחילת יולי גורשו לאושוויץ.

## ראו גם
* אובודה

## קישורים חיצוניים

* האתר הרשמי של המחוז השלישי בבודפשט
* קהילת בקשמגייר באתר בית התפוצות
* 
* 

קטגוריה:בודפשט
קטגוריה:גטאות בשואה
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
איגנץ פייפר

**איגנץ פייפר** (בהונגרית: **Pfeifer Ignác**; סנטגאל, 30 בספטמבר 1867 – בודפשט, 7 בספטמבר 1941) היה מדען יהודי הונגרי, מהנדס כימיה, פרופסור באוניברסיטה, ראש המעבדה למחקר של חברת "נורות ליבון וחשמל מאוחדת".

## קורות חיים
[ממוזער|250px|קבר איגנץ פייפר ורעייתו ( [בית הקברות היהודי ברחוב קוזמה|בית ההקברות היהודי ברחוב קוזמה 5B-10-2)]]
הוא נולד במשפחה יהודית כבנם של יוז'ף פייפר ושלרוזליה שטיינר. למד באוניברסיטת בודפשט לטכנולוגיה ולכלכלה, שם השלים תואר בהנדסה כימית בשנת 1892. לאחר מכן היה מרצה במחלקה לטכנולוגיה כימית ואחר כך מרצה בכיר. בשנת 1894 נכנס לתפקיד במכון לבדיקת חומרים של חברת הרכבות ההונגרית (MÁV). בשנת 1904 קיבל הסמכה כפרופסור חבר. בשנים 1904 עד 1912 החזיק מעבדה פרטית בה ביצע את הניסויים שלו. בשנת 1912 החליף את וינצה ורתה באוניברסיטה לטכנולוגיה ולכלכלה של בודפשט שם הפך לראש המחלקה לכימיה כפרופסור מן המניין. שנה לפני כן, בשנת 1911 ערך מסע לימודים בארצות הברית. הוא השתתף בהקמת חוג גלילאו.

פייפר השתתף במלחמת העולם הראשונה כקצין הנדסה, ובנו היחיד נפל. אסון אישי זה וניסיונו במלחמה הפכו אותו לאחד המתנגדים החדים והפעילים ביותר למלחמה.

בתקופת הרפובליקה הסובייטית ההונגרית התמנה לראש מחלקת הכימיה של קומיסריאט (מיניסטריון) של הייצור הסוציאלי. לאחר נפילת הרפובליקה הסובייטית הותקף בגין תפקידו זה. עקב ההתקפות עליו התפטר מראשות הפקולטה בשנת 1920 והגיש בקשה לפרישה לגמלאות. ליפוט אשנר מנכ"ל חברת "נורות ליבון וחשמל מאוחדת" הציע לו מיד עבודה ותפקיד של ניהול מעבדת המחקר של החברה. שם הוא יכול היה לעבוד עם עמיתים כמו אימרה ברודי, פאל שלני (שלזינגר), זולטן באי, טיוודר מילנר, ארנה ווינטר. לפייפר זכויות שלא ניתנות לתיאור בהצלחתה של חברת "נורות ליבון וחשמל מאוחדת" ובהפיכת החברה למפורסמת בעולם. מותו נגרם כתוצאה מניוון שריר הלב. אשתו הייתה יוליאנה קוגל. פייפר הובא למנוחת עולמים בבית הקברות היהודי ברחוב קוזמה.

## עבודתו
עבודתו המשמעותית ביותר הייתה תהליך ריכוך המים (1894), עליו החיל סיד וסודה בכמויות מחושבות. כדי לקבוע את קשיות המים, הוא פיתח שיטה אנליטית המבוססת על אותו עיקרון (שיטת Wartha-Pfeifer), אשר שימשה עד לאחרונה ברחבי העולם לבדיקות מים תעשייתיות. עבודתו הייתה גם חלוצה בתחום טכנולוגיית הבעירה, חיפושי גז טבעי ופחם וניצול מוצריהם, כמו גם טכנולוגיית התאורה.

## פעילותו המדעית והציבורית
* נשיא איגוד הכימאים ההונגרים
* נשיא כבוד לנצח של איגוד הכימאים ההונגרים
* חבר מערכת מגזין הכימיה ההונגרי
* חבר מערכת של כתב העת של הכימאים
* עורך העיתון "הדוד והמכונה".
* כתב מספר רב של מחקרים מקצועיים

## לקריאה נוספת

*איגנץ פייפר
*היסטוריה - לוח המלגות
* פרנץ סבדווארי: איגנץ פייפר. בתוך: לקסיקון המדענים ההונגרים
*90 שנה לאיגוד הכימאים ההונגרים
*המגזין סקירה על פיזיקה. שיחה עם פרנץ קרשי, חברת כבוד של האקדמיה ההונגרית למדעים ליום הולדתו התשעים. שיחה עם החוקר לשעבר של טונגסרם, הפרופסור בדימוס לכימיה באוניברסיטת בן-גוריון בבאר שבע, בדירתו בחברת אשתו, על זיכרונותיו ועל חייו.
*לקסיקון ביוגרפי הונגרי
*לקסיקון יהודי הונגרי. איגנץ פייפר
*ימים משמעותיים. 50 שנה למותו של איגנץ פייפר.

## קישורים חיצוניים

## הערות שוליים

קטגוריה:מדענים יהודים הונגרים
קטגוריה:כימאים יהודים הונגרים
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:יהודים בצבא האוסטרו-הונגרי במלחמת העולם הראשונה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1867
קטגוריה:הונגרים שנפטרו ב-1941
שושנה והזקנים (ג'נטילסקי)

**שושנה והזקנים** (באיטלקית: **Susanna e i vecchioni**) היא יצירה בצבעי שמן של הציירת האיטלקייה ארטמיזיה ג'נטילסקי משנת 1610. כיום, הציור מוצג ב-"Schloss Weißenstein" שבגרמניה. היצירה מתארת את שושנה המתקלחת כאשר שני אנשים אורבים לה באופן שבבירור מפריע לה. הסיפור המתואר מופיע בתוספות לספר דניאל, וזוהי סצנה שהייתה פופולרית בתקופת הבארוק.

## אודות היצירה
הסיפור המתואר בציור הוא על שושנה ועל שני הזקנים שהטרידו אותו בעת רחצתה. שושנה הלכה לגינה כדי להתקלח, והעוזרת שלה נתנה לשני הגברים להיכנס לגינה. הגברים דרשו משושנה לקיים עימם יחסי מין. הם איימו עליה שאם היא לא תשנה את דעתה אז הם יכתימו את שמה. הם הוציאו עליה לעז, אך דניאל התערב לעזרתה. הוא הבחין כי השניים לא עקביים בנוגע לסיפורם. הוא הציע לתשאל את השניים בנפרד כדי לבדוק אם גרסותיהם מתואמות. כשחקרו אותם בנפרד, מגלים כי הם אכן שיקרו, ושמה של שושנה הוטהר.

היסטוריונים תהו כיצד הצליחה ג'נטילסקי בגיל כה צעיר לצייר דמות של אישה עירומה בדיוק רב. ייתכן כי כישרונה נבע או מלימודי אנטומיה או מהיעזרות בדוגמנית של אביה הצייר.

ציירים רבים ציירו את מעשה שושנה, ויצירתה של ג'נטילסקי הושוותה אליהם. ג'נטילסקי ציירה את שושנה המביעה אי נוחות ורתיעה. היא יצרה את ההבעות האלו דרך גופה של שושנה, שחלקה העליון נרתע ומסובב מכיוונם של הזקנים. רבים השוו את עבודתה ליצירתו הדומה של אניבאל קאריסי. גם בציורו של קאריסי גופה של שושנה נטוי ומסובב, אולם הוא הציג את שושנה כמגיבה לחיזוריהם של הזקנים, כאירוטית וכגברית. הציור הוא אנכי, והזקנים צוירו בחלקו העליון. אלמנט זה מדגיש את הלחץ המוטל על שושנה. ג'נטילסקי ציירת את הסצנה הזאת עוד לפחות פעמיים בחייה. מכיוון שזו הייתה הפעם הראשונה שבה הציירת ציירה גוף נשי, מומחים רבים סוברים כי אביה סייעה לה ביצירה זאת. אולם, אביה של ג'נטילסקי היה צייר מסורתי, והיצירה הייתה חדשנית עקב השימוש במוטיבים פסיכולוגיים, לכן ייתכן כי הציירת לא הסתייעה באביה. ג'נטילסקי ציירה גם את שושנה כקורבן. ייתכן כי אלמנט זה נבע מכך שהיא הוטרדה מינית במשך שנים על ידי אנשים מקהילתה, וכן היא נאנסה על ידי אגוסטינו טאסי. ישנם מומחים שסוברים כי הזקנים המתוארים היצירה הם אביה וטאסי. אולם, לא קיימת הוכחה כי אלו היו מניעיה ביצירה.

ג'נטילסקי לא ציירה רקע בציוריה, ובשושנה והזקנים ניכר שהרקע הוא רק שמיים כחולים. רק החל מסביבות שנת 1630, היא החלה לצייר רקעים ליצירותיה. אביה של הציירת, אורזיו ג'נטילסקי, היה מבין הציירים הראשונים באיטליה שצייר בסגנונו של קאראווג'ו. בתו גם חיקתה את הסגנון הזה.

בעבר, הייתה קיימת מחלוקת בנוגע לשנת השלמת היצירה. בגלל שהספרה האחרונה של השנים בחתימה הייתה לא ברורה, לא ניתן היה לדעת אם היצירה היא מ-1619, מ-1616 או מ-1610. בסוף, לאחר בדיקת קרני רנטגן נקבע כי היצירה הושלמה ב-1610, ומומחים רבים קיבלו את הקביעה הזו. שנת השלמת היצירה חשובה מפני הרצון לשייך אותה לתקופה אמנותית רלוונטית.

## קישורים חיצוניים

## הערות שוליים

קטגוריה:ציורים מהמאה ה-17
קטגוריה:נשים בציור
קטגוריה:ארטמיזיה ג'נטילסקי: ציורים
טטיזאורוס

**טטיזאורוס** (שם מדעי: *Tatisaurus*) הוא סוג של דינוזאור צמחוני מהקבוצה תיראופורה, בה הסטגוזאורים והאנקילוזאורים. הוא התקיים ביורה התחתון של סין והוא נחשב לדינוזאור צמחוני קדום מאוד מקבוצת בעלי אגן דמוי עוף, הקרוב בעיקר לסקוטלוזאורוס. הסוג התגלה בידי הכומר אדגר אוהלר מאוניברסיטה בניו טאיפיי, טאיוואן בשכבות סלעים בתצורות לופנג  שביונאן, סין כמספר עצמות שבורות, לרוב עצמות לסת ושיניים והוא תואר ב-1965. משמעות השם של הסוג הוא על שם הכפר הקרוב לאתר המאובנים, "Da Di" המכונה "Ta Ti" ובצירוף הסיומת "saurus" - לטאה/זוחל. בסוג נכלל רק מין אחד - *Tatisaurus oehleri*, הקרוי על שם מגלה המאובנים אוהלר.

אורך הלסת התחתונה שנמצאה הגיע ל-6 ס"מ ובעליהם היה קטן מאוד באורך של 1.2 מטר ומשקל של 4 ק"ג בקירוב. מבנה השיניים רמז על כך שניזון מצמחייה. המבנה שלהם דמה מעט לזה של ההיפסילופודוניים והוא שויך למשפחה זו בתחילה, אך בהמשך חקרו את המבנה ונראה שהם דומים יותר לשיני ההואיאנגוזאורוס או לסקלידוזאורוס. הוא נחשב לאב קדום פרימיטיבי לאנקילוזאורים והסטגוזאורים.

עם זאת החוקר דייוויד ב. נורמן בדק את ממצאי הדינוזאור ב-2007 וקבע שדינוזאור זה הוא טקסון מוטל בספק עקב מקורות מפוקפקים לממצאים ולמבנה של השיניים.

## קישורים חיצוניים

קטגוריה:תיראופורה
קטגוריה:דינוזאורים שחיו ביורה תחתון באסיה
קטגוריה:מאובני טקסונים שתוארו ב-1965
קטגוריה:טקסונים שנויים במחלוקת
Firestarter (שיר של הפרודיג'י)

**Firestarter** הוא שיר של להקת "הפרודיג'י" הבריטית. השיר יצא לאור ב-18 במרץ 1996 כסינגל הראשון מתוך האלבום השלישי של הלהקה "The Fat of the Land". השיר הוא השיר הראשון של הלהקה שהגיע למקום הראשון במצעד הסינגלים הבריטי, מקום בו שהה שלושה שבועות.

הסגנון המוזיקלי של השיר משלב בין מוזיקה אלקטרונית עם אינדסטריאל מטאל ופאנק רוק (Punk rock). זה השיר הראשון בו קית' פלינט משמש כסולן.

## הפקה
לקראת האלבום השלישי חיפש האולט כיוון מוזיקלי חדש וערך ניסויים רבים בסאונד של גיטרות. בשיר מסומפל סאונד הגיטרה מתוך השיר "S.O.S" של להקת "The Breeders", שגם קיבלה קרדיט ככותבי השיר. האולט סימפל את סאונד התופים מהשיר "Devotion" של להקת "Ten City", שיצא בשנת 1989 וקולות רקע מהשיר "Close (to the Edit)" של להקת "Art of Noise" שיצא בשנת 1984. השיר הוקלט בתחילה כקטע אינסטרומנטלי, אך האולט חש שחסר מרכיב נוסף בשיר. קית' פלינט הציע שישיר, אף על פי שלא היה לו ניסיון בשירה. פלינט עצמו חשש לתוצאה בשל המבטא שלו, אך החליט לנסות לשיר בכל זאת.

## וידאו קליפ
הוידאו קליפ לשיר הוא, למעשה, הגרסה השנייה שצולמה לשיר. בתחילה צילמה הלהקה קליפ בעלות של 100,000 ליש"ט, אך החליטה לגנוז אותו לאחר שלא הייתה מרוצה מהתוצאה. הדבר השאיר תקציב של 20,000 ליש"ט בלבד לצילום הגרסה השנייה. הקליפ הופק על ידי וולטר שטרן וצולם בתחנה נטושה של הרכבת התחתית של לונדון. הקלפי צולם בשחור–לבן על מנת לחסוך בעלויות. בקליפ הציג פלינט את מראה חדש, שהפך למזוהה עימו בהמשך. איפור כהה מתחת לעיניים, תספורת "קרני שטן" עם שיער צבוע בסגול זרחני ונזם בולט באף. במהלך הצילומים לבש חולצה עם סמל הכוכבים ופסים, המסמלים את דגל ארצות הברית, חולצה שנרכשה על ידי פלינט תמורת 5 ליש"ט בחנות יד שנייה בשוק קמדן בדרך לצילומי הקליפ.

## הצלחה
הסינגל יצא לאור במרץ 1996 ונאסר להשמעה בתחנות הרדיו בבריטניה. למרות זאת השיר הגיע ישירות למקום הראשון במצעד הסינגלים הבריטי. הלהקה הוזמנה להופיע בתוכנית "Top of the Pops" ברשת BBC, אך סירבה. במקום זאת שודר הקליפ. בעקבות השידור הגיעו לתחנה תלונות רבות של הורים בטענה כי המראה של פלינט מפחיד ילדים. בעקבות כך אסרה BBC על שידור הקליפ. הסערה סביב השיר הקנתה לו פרסום והוא נשאר במקום הראשון במשך שבועיים נוספים ובשבוע הרביעי ירד למקום השלישי. השיר הגיע למקום הראשון גם בהונגריה, נורווגיה, פינלנד וצ'כיה.

במרץ 2019, לאחר מותו של פלינט, מעריצי הלהקה יצאו ביוזמה דרך הרשתות החברתיות להחזרת השיר למצעדים באמצעות רכישה של הסינגל. השיר נכנס למקום ה-57 במצעד הסינגלים הבריטי ולמקום ה-13 במצעד שירי הדאנס/אלקטרוניקה של המגזין בילבורד.

### רשימות ודירוגים

## בתרבות
השיר שימש כנעימת הסיום של התוכנית "זומביט" ב-1999.

בתוכנית הסאטירה "היהודים באים", נעשתה פרודיה על השיר בביצועו של דוד בן-גוריון (עידו מוסרי).

## מצעדים ומכירות

## קישורים חיצוניים

## הערות שוליים

קטגוריה:שירים באנגלית
קטגוריה:וידאו קליפים בשחור-לבן
קטגוריה:וידאו קליפים שבוימו על ידי וולטר שטרן
קטגוריה:שירים על שרפות
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בצ'כיה
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת אקס-אל רקורדינגס
תמיד עולה המנגינה

"**תמיד עולה המנגינה**" הוא פזמון שכתב יורם טהרלב, הלחין יאיר רוזנבלום וביצעה להקת חיל האוויר.

## רקע
ב-1974 התבקש רוזנבלום להלחין כמה מנגינות לשירי שלישיית הגשש החיוור. לחן השיר יועד בתחילה לשיר שכתב להם יוסי בנאי "בין הזמנים", אך חברי הגשש החליטו שאיננו מתאים לצרכיהם. השיר של בנאי פורסם לבסוף בלחן של יצחק גרציאני, בתקליט של הגששים "אופסייד סטורי" (1974). לחן נוסף שנדחה על ידי הגששים, שימש לבסוף לשיר יש לי ציפור קטנה בלב של יגאל בשן.

השיר הועלה במסגרת התוכנית "מוכרחים להמשיך לנגן" בשנת 1974, (שנשאה את שם השיר המצליח בתוכנית, מוכרחים להמשיך לנגן). הסולנים בשיר היו רחל שיין ארגמן, עמי ויינברג ודגנית יורם-קריב (אמו של מורן קריב). בין חברי הלהקה באותה עת היו גם נתנאלה ודני בסן. הוא הגיע לראש מצעד הפזמונים, אך לא דורג במצעד השנתי.

בשנת 2004 ביצעו האחיות פיק גרסת כיסוי לשיר, ששימשה כשיר הפתיחה של הסדרה מ.ק. 22. פזמון השיר גם מבוצע כחלק משיר הפתיחה של העונה השלישית והרביעית של הסדרה השיר שלנו.

בשנת 2020 ביצעה להקת "הזאבות" גרסת כיסוי לשיר.

## קישורים חיצוניים

* 

## הערות שוליים

קטגוריה:שירי להקות חיל האוויר
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי יאיר רוזנבלום
קטגוריה:שירי להקות צבאיות
Canzone per te (שיר של סרג'ו אנדריגו)

"**Canzone per te**" (בעברית: "**שיר בשבילך**") הוא שיר שכתב המוזיקאי האיטלקי סרג'ו אנדריגו, ושר הזמר הברזילאי רוברטו קרלוס. השיר זכה במקום הראשון בפסטיבל סן רמו של שנת 1968.

בליל התחרות, שהתקיימה בסן רמו שבאיטליה, ביצעו את השיר גם אנדריגו וגם קרלוס.

## הקלטות
זמר הטנור האיטלקי-אמריקאי סרג'ו פרנקי הקליט גרסה באנגלית של השיר בשם "I Wrote a Song For You" ("כתבתי שיר בשבילך"). השיר יצא באלבום "Wine and Song" משנת 1968 בהוצאת RCA Victor.

בשנת 2015 הוציאה להקת איל וולו (Il Volo) האיטלקית גרסת כיסוי של השיר לאלבומם "Sanremo grande".

## קישורים חיצוניים

## הערות שוליים

קטגוריה:שירי פסטיבל סן רמו 1968
קטגוריה:שירים באיטלקית
מבצר דובייה

**מבצר דובייה** הידוע גם בשם הערבי **קלעת דובאי** (בצרפתית: **Le château de Doubiyé**, בערבית: **قلعة دوبية**, בתעתיק מדויק: **קלעת דוביה**) הוא מבצר צלבני חרב בדרום לבנון המתוארך למאה ה-12. המבצר נמצא מזרחית לכפר שקרא  במפגש ואדי ג'מאל ונחל סלוקי. אורך המבצר 125 מטר ורוחבו 80 מטר. המבצר היה מוקף בחפיר והכיל כ־30 חדרים, מסביב למבצר היו בארות. מחוץ למבצר נחצב מאגר מים גדול.

מגדל המבצר נועד לשמור על הדרך בין דמשק לצור.

המבצר ככל הנראה נכבש על ידי הממלוכים.

במחצית השנייה של המאה ה-19 חקרו את המבצר משלחת של הקרן לחקר ארץ ישראל קלוד קונדר והוריישו קיצ'נר. הם העריכו שהמצודה נבנתה במקביל למצודה האחרונה שבנה  נסיך הגליל בשנת 1104. תפקיד המצודה היה לשמור על רצף בין המצודה בהונין למצודת בתבנין. הם מצאו דמיון לחאן ג'וב יוסף וחאן אל מיניה.

ב-16 באוגוסט 1999 התרחשה במבצר ובסביבתו היתקלות של חטיבת גולני עם מחבלי חזבאללה במהלך מבצע שבר ענן.

## לקריאה נוספת
* Cyril Yovitchitch, '''Qal‘at Doubiyé, une forteresse-garnison de l’arrière-pays de Tyr''', 2011
*Claude Reignier Conder and H.H. Kitchener (1881): *.* London:Committee of the Palestine Exploration Fund. **vol 1** The full text, archive.org, Can download PDF

## קישורים חיצוניים

## הערות שוליים

דובייה
קטגוריה:לבנון: אתרים ארכאולוגיים
דובייה
קטגוריה:מחוז א-נבטיה
ינון מועלם

**ינון מועלם** (נולד ב-1968) הוא מוזיקאי, מלחין וסופר ישראלי.

## ביוגרפיה
ינון מועלם נולד בקריית אונו להורים ממוצא עיראקי. אביו הוא השופט והמוזיקולוג דוד מועלם. הוא החל את קריירת המוזיקה שלו לאחר שירותו הצבאי.

ב-2002 עזב מועלם את ביתו בשכונת נווה צדק שבתל אביב ועבר לאיסטנבול, שם הקליט את אלבומו הראשון, "Changing Moments", שיצא לאור בשנת 2002. בהמשך הוציא מועלם אלבומים נוספים אשר זכו להצלחה רבה ושבחים רבים בישראל ומחוצה לה, דרך חברות תקליטים בינלאומיות, בהן החברות הגרמניות "גלילאו" ו"Oriente Musik". אלבומיו שילבו אלמנטים של מוזיקה אתנית, מוזיקת עולם ומוזיקה טורקית, סגנונות עליהם גדל.

ב-2016 הוציא את הספר "איסטנבול - תל אביב" המתאר את מסעו באיסטנבול והמעבר בחזרה לתל אביב.

ב-2018 זכה מועלם בפרס אקו"ם לתמיכה בהפקת אלבום.

ב-2019 הוציא ספר נוסף בשם "עמוק בתוך כינור סדוק", בהוצאת כרמל. באותה השנה, זכה בפרס אח"י למוזיקה.

## דיסקוגרפיה
* 2002: Changing Moments
* 2003: Klezmer for the Sultan
* 2008: The Way It Is
* 2010: Telveten
* 2010: תנשמי
* 2013: Klezmer for the Sultan
* 2013: Funky Dervish
* 2016: Meeting of Hearts
* 2016: Offlines
* 2018: Ta Ki Dum
* 2019: Back Home

## קישורים חיצוניים
* 

* 
* 
* 

## הערות שוליים

קטגוריה:מוזיקאים ישראלים
קטגוריה:מלחינים ישראלים
קטגוריה:מוזיקת עולם
קטגוריה:סופרים ישראלים
קטגוריה:נגני כלי הקשה ישראלים
קטגוריה:זוכי פרס אקו"ם
קטגוריה:ישראלים שנולדו ב-1968
סוארגליה

**סוארגליה** (שם מדעי: *Soergelia*) הוא סוג נכחד של יונקים בני תת-משפחת היעלים שבמשפחת הפריים, שהתקיימו במשך תקופת הפליסטוקן של אירופה ואסיה והמין *Soergelia mayfieldi* התקיים גם באמריקה הצפונית. הם משתייכים לקבוצה כבשי שור, בה נכללים כבש המושק והטאקין. הסוג תואר ב-1951 בידי שחאוב (Schaub). המאובנים התגלו בין השאר בצ'כיה, גרמניה, רומניה, יוון, הולנד, גאורגיה, רוסיה, ספרד וכן ביוקון שבקנדה ובארצות הברית בקנזס וטקסס.

סוג זה נחשב לקרוב לאאוצרתריום ולבותריום הנכחדים מצפון אמריקה. הוא דמה בגודלו לכבש מושק מודרני עם משקל של שור מודרני של מעל חצי טון. היו לו קרניים רחבות שבניגוד לכבש המושק דמו לקרני פרה אך התקמרו מעלה בתחילתם, מבנה המתאים לבני משפחת היעלים. הכבש הענקי השתמש בקרניו כדי להילחם על נקבות.

הוא חי בעדרים גדולים לאורך עידן הקרח האחרון, באזור בו חיו ממותות ענקיות, קרנפים צמריים ועדרי סוסים וביזונים קדמונים. לסוארגליה היו מספר טורפים באזור כפי שנראה משרידים של מאובניו עם נשיכה של מגנתריאון. ככל הנראה גם ראשוני האנשים צדו אותו.

### מינים
בסוג זה נכללים 5 מינים:
* *Soergelia brigittae*
* *Soergelia minor*
* *Soergelia intermedia*
* *Soergelia elisabethae*
* *Soergelia mayfieldi*

## קישורים חיצוניים

*סוארגליה באתר fossilworks

קטגוריה:יעלים פרהיסטוריים
קטגוריה:מגה-פאונה של הפלייסטוקן באירואסיה
קטגוריה:מגה-פאונה של הפלייסטוקן באמריקה הצפונית
קטגוריה:מכפילי פרסה שחיו בפלייסטוקן
קטגוריה:מאובני טקסונים שתוארו ב-1951
היפופוטם מג'ור

**היפופוטם מג'ור** (שם מדעי: *Hippopotamus major*) הוא מין נכחד של מכפיל פרסה ממשפחת ההיפופוטמיים שהתקיים באירופה בתחילת עד לאמצע הפליסטוקן לפני 1.81 עד 0.126 מיליון שנה. מאובניו התגלו לראשונה בבריטניה ותוארו על ידי החוקר הצרפתי ז'ורז' קיוויה ב-1824. פירוש השם של המין "major" פירושו: "גדול".

המאובנים שלו התגלו בעוד מדינות במערב אירופה ביניהם: צרפת, הולנד, ספרד ואיטליה, אם כי ייתכן שמבלבלים בינו לבין היפופוטם גורגופס או היפופוטם אנתיקוס שחיו לצידו.

היפופוטם זה הגיע על פי מדידה של הגולגולת למשקל של 4,000 ק"ג, כך שהיה כפול מההיפופוטם המודרני. הוא חי ככל הנראה במקווי מים שתמכו במשקלו ובעזרת לסתותיו נלחם על נקבות.

היפופוטם זה התקיים לצד הניאנדרתלים שאולי הכחידו אותו לבסוף במשך עידן הקרח שלפני 126 אלף שנה מזמננו.

## קישורים חיצוניים

קטגוריה:בעלי חיים שתוארו ב-1824
קטגוריה:טקסונים שתוארו בידי ז'ורז' קיווייה
קטגוריה:היפופוטמיים נכחדים
קטגוריה:יונקים שחיו בפלייסטוקן באירופה
קטגוריה:מגה-פאונה של הפלייסטוקן באירואסיה
קטגוריה:מאובני טקסונים שתוארו ב-1824
בגצרטופסיים

[ממוזער|שחזור של [אג'קצרטופס (*Ajkaceratops*)]]
**בגצרטופסיים** (שם מדעי: Bagaceratopidae) היא משפחה של דינוזאורים צמחוניים מקבוצת הצרטופסים שהתקיימה בקרטיקון העליון של מזרח אסיה והסוג אג'קצרטופס (*Ajkaceratops*) התקיים באירופה. משפחה זו תוארה לראשונה ב-2003 בידי אליפנוב אך חלק מהחוקרים (כמו פול סרנו) לא רואים בה קבוצה תקפה והם מציבים את הסוגים הכלולים בה במשפחת הפרוטוצרטופסיים, בה נכללו לפני כן.

בני המשפחה כוללים דינוזאורים קלים יחסית לבני קבוצת הצרטופסים והם היו בעלי עטרה קצרה, מקור עבה וללא קרניים מפותחות. הם היו דו-רגליים בעלי משקל קטן וייתכן שהיו מכוסים בחלק מגופם בנוצות. הם התקיימו רק במשך הקרטיקון שלפני 85.8 עד 70.6 מיליון שנה מזמננו.

## סוגים
* Ajkaceratops
* בגצרטופס (Bagaceratops)
* ברויצרטופס (Breviceratops)
* Gobiceratops
* Lamaceratops
* Magnirostris
* Platyceratops

## קישורים חיצוניים

*
יואב דותן (משפטן)

**יואב דותן** (נולד ב-3 בדצמבר 1959) הוא פרופסור מן המניין למשפטים באוניברסיטה העברית בירושלים.

## ביוגרפיה
בשנים 1981–1984 למד באוניברסיטה העברית לתואר ראשון במשפטים. התמחה בלשכתו של נשיא בית המשפט העליון מאיר שמגר. בשנת 1987 קיבל תואר שני במשפטים מאוניברסיטת קליפורניה בברקלי. בשנת 1993 קיבל תואר דוקטור למשפטים מהאוניברסיטה העברית. בשנים 1994–1995 היה בפוסט-דוקטורט באוניברסיטת אוקספורד.

בשנת 1995 מונה למרצה בפקולטה למשפטים של האוניברסיטה העברית. בשנת 2000 הועלה לדרגת מרצה בכיר. בשנת 2003 מונה לפרופסור חבר ובשנת 2008 מונה לפרופסור מן המניין. בשנים 2005–2009 היה דקאן הפקולטה למשפטים. מחקריו עוסקים במשפט מנהלי, משפט ציבורי ורגולציה.

בשנים 2011–2013 היה נשיא האגודה הישראלית למשפט וחברה.

בשנת 2012 הוענק לו פרס חשין למצוינות אקדמית במשפט.

בשנת 2019 הוענק לו פרס גורני למשפט ציבורי.

## עמדותיו
דותן תומך בצמצום מעורבותו של בג"ץ בסוגיות פוליטיות ומתנגד להרחבת שימוש שעושה בג"ץ בעילת הסבירות לשם פסילת החלטות מנהליות. הוא מתנגד להלכת דרעי-פנחסי, שעליה כתב: "התוצאה הבלתי נמנעת של 'הלכת דרעי' היא שהמסלול החקירתי והפלילי נהפך לדרך המלך לחיסול מתחרים ומתנגדים במערכת הציבורית והפוליטית".

למרות התנגדותו להרחבת השימוש בעילת סבירות, דותן מתנגד לביטולה לחלוטין. ב-4 ביולי 2023, בדיון בוועדת החוקה, חוק ומשפט בהצעת חוק לביטול עילת הסבירות, אמר דותן: "ביקרתי את דוקטרינת הסבירות ולא התנגדתי שתעשה חשיבה מחדש אבל הצעת החוק הנוכחית היא לשפוך את התינוק עם מי האמבט." דותן גם נאם בהפגנה נגד הרפורמות במערכת המשפט שיזמה ממשלת ישראל ה-37 ואמר בנאומו: .

## ספריו
* **הנחיות מנהליות**, הוצאת מכון סאקר באוניברסיטה העברית בירושלים ונבו הוצאה לאור, 1996
* **אקטיביזם שיפוטי: בעד ונגד - מקומו של בג"ץ בחברה הישראלית**, עם רות גביזון ומרדכי קרמניצר, הוצאת מאגנס והוצאת ידיעות ספרים, 2000
* **Lawyering for the Rule of Law: Government Lawyers and the Rise of Judicial Power in Israel**, הוצאת אוניברסיטת קיימברידג', 2013
* **ביקורת שיפוטית על שיקול דעת מינהלי** (שני כרכים), הוצאת מכון סאקר באוניברסיטה העברית בירושלים ונבו הוצאה לאור, 2022-2023

## חיים אישיים
דותן נשוי ולו שלושה ילדים. מתגורר במודיעין-מכבים-רעות.

## קישורים חיצוניים

* פרופ' יואב דותן, באתר הפקולטה למשפטים, האוניברסיטה העברית בירושלים

* 
* יואב דותן, באתר יוטיוב

## הערות שוליים

קטגוריה:סגל האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בוגרי בית הספר למשפטים באוניברסיטת קליפורניה בברקלי
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1959
יחסי דרום אפריקה – סנט לוסיה

**יחסי דרום אפריקה–סנט לוסיה** הם היחסים הדיפלומטיים הרשמיים שבין **[[דרום אפריקה|רפובליקת דרום אפריקה]]** לבין **[[סנט לוסיה]]**.

## היסטוריה
דרום אפריקה כוננה יחסים דיפלומטיים רשמיים עם סנט לוסיה ב-12 בדצמבר 1996, לאחר סיום משטר האפרטהייד. האי אירח את ועידת הקהילייה הקריבית בחודש יולי 1998, נלסון מנדלה, נשיא דרום אפריקה, הוזמן להגיע אליה. על פי משרד החוץ הדרום אפריקאי קיבל הנשיא "קבלת פנים של גיבור".

ב-29 במרץ 1999 הנציב הגבוה הלא תושב הראשון לסנט לוסיה הציג את כתב האמנתו בקסטריז, בירת סנט לוסיה. במרץ 2003 שלחה ממשלת סנט לוסיה שני נציגים רשמיים להשתתף בוועידת ממשל מקומי שהתקיימה בפרטוריה, אחת מבירותיה של דרום אפריקה.

בחודש יוני 2011 סיכמו שתי המדינות על העמקת היחסים הדיפלומטיים ביניהן.

## נציגויות דיפלומטיות
* סנט לוסיה אינה מיוצגת בדרום אפריקה, הן בדרג השגרירות והן בדרג הקונסולרי.
* דרום אפריקה אינה מיוצגת בסנט לוסיה, הן בדרג השגרירות והן בדרג הקונסולרי. דרום אפריקה האמינה את הנציבות הגבוהה שלה שבקינגסטון, בירת ג'מייקה, על סנט לוסיה

## קישורים חיצוניים
* Saint Lucia, אתר משרד החוץ של דרום אפריקה

## הערות שוליים

קטגוריה:ערכים ללא קטגוריות פיזיות - יחסי חוץ
פרוטורוזאוריה

**פרוטורוזאוריה** (שם מדעי: Protorosauria) היא סדרה נכחדת של זוחלים ארכוזאורומורפים שהתקיימו מסוף הפרם עד לסוף הטריאס והיא התקיימה לאורך אירופה, אסיה ואמריקה הצפונית.

קבוצה זו כוללת מינים של זוחלים ימיים או לפחות זוחלים חצי-מימיים עם חוליות רבות בצווארם, צלעות רבות הפונות אחורה ולסתות נמתחות בדומה ללסתות לטאות. למרות הדמיון הם אינם מאוד קרובים לקשקשאים ונמצאים באמצע הדרך האבולוציונית בין הארכוזאורים האמיתיים לבין זוחלים פרימיטיביים יותר.

מינים אלה מילאו גומחות שונות בתקופה בה חיו, כשחלקם היו שחיינים טובים שדמו לאריות ים או לוטרות או חצי אמפיביים, ביניהם סוגים ארוכי צוואר כמו התניסתרופאוס. אחרים היו מינים יבשתיים וחלק שוכני עצים כמו בני הקבוצה Drepanosauromorpha. הסוג שרוביפטריקס (*Sharovipteryx*) אפילו יכל לדאות בין העצים כנראה.

עם זאת הם לא הצליחו לשרוד את הכחדת הטריאס הגדולה והם הוחלפו במיני דינוזאורים וזוחלים ימיים גדולים כמו פליוזאורים לאחריה.

## מיון
::*סוג ללא מקור Czatkowiella
::*סוג Exilisuchus?
::*סוג Jesairosaurus
::*סוג Malerisaurus
::*סוג Malutinisuchus
::*סוג Mecistotrachelos?
::*סוג Megacnemus
::*סוג Microcnemus
::*סוג פרוטורוזאורוס (Protorosaurus)
::*סוג Rhombopholis
::*סוג Trachelosaurus
**משפחה שרוביפטריגיים (Sharovipterygidae)
**משפחה תניסתרופאיים (Tanystropheidae)
*קבוצה דריפנוזאורומורפה (Drepanosauromorpha)? - בה הלונגיסקואמה והדרפנוזאורוס
**משפחה Drepanosauridae
**משפחה Megalancosaurinae

## גלריה

קובץ:Sharovipteryx.jpg|שרוביפטריקס בדאייה
קובץ:Protorosaurus and Menaspis.jpg|איור של פרוטורוזאורוס בדיג


## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:מאובני טקסונים שתוארו ב-1871
אברהם שיין

שמאל|ממוזער|250px|אברהם שיין
**אברהם שיין** (נולד ב-29 בנובמבר 1942) הוא משורר ישראלי.

## ביוגרפיה
אברהם שיין נולד בראשון לציון בשנת 1942 להורים יוצאי גרמניה. את שירותו בצה"ל עשה בחטיבת צנחנים, לאחר מכן החל לעבוד בבנק הפועלים. שיין התחיל את דרכו בבנק ב-1963 כקופאי. כמו כן, שירת כחיל מילואים במלחמת יום הכיפורים. עם השנים הפך למנהל חשבונות ולסגן מנהל סניף בנק. בין השנים 1973–1983 ניהל שיין את סניף בנק שנקר.

בין לבין פרסם מספר ספרי שירה. בשנת 1992 פרש מהבנק והחל למכור את שיריו, אותם הדפיס על ניירות צבעוניים, ברחבי הארץ ובעיקר ליד מוסדות תרבות תל אביביים. עם השנים הוציא לאור מספר ספרים וקיבל הכרה כמשורר. כמו כן, השתתף בתערוכות ובמיצגי שירה.

הוא מייצג זרם אנטי-ממסדי בשירה הישראלית, המדפיס ומוציא את שיריו בעצמו.

## ספרים

* כל הלילה הייתי עסוק בלחפש לך שם חיבה. הוצאת צ.צ. הפקות והדפסות, 1990,
* להולכים לבוא ולבאים ללכת. הוצאת אל"ף, 1970,
* עושים אהבה עם הרחוב התל אביבי הוצאת א' שיין,
* אביבי סתוי הוצאת ב' צ'ריקובר, 1973
* שעוני חול. הוצאת רשפים, 1986
* נפגשים ליד השער החדש מבחר שירים (1988-1968) הוצאת רשף, 1988

## סרט תיעודי
ב-1999 יצא לאקרנים סרטו התיעודי "שיין" של הבמאי גידי דר, שהשתתף בפסטיבל הסרטים הבינלאומי בברלין ובפסטיבל הקולנוע של ניו יורק. הסרט גולל את סיפור חייו של אברהם שיין, מנהל בנק בעברו שעבר לפעילות פוליטית, עד להווה בו הפך למשורר רחוב, שמתהלך ברחובות תל אביב ומוכר ספרי שירה.

## קישורים חיצוניים
* 
* 
* אורון שמיר, סקירה כפולה: שני סרטי משוררים של גידי דר – "המשורר" ו-"שיין" סריטה. 27.3.2012
* ספרי אברהם שיין באתר סימניה.
* אברהם שיין - משורר המלחמות. ידיעה על תערוכה. הארץ.
* שרי שביט, את ביאליק מתחילים לשכוח, אותי מתחילים לזכור 3.3.2011ynet
* אברהם שיין  באתר קולמוסנט.
* אברהם שיין, במדור 'דַּבֵּר אֶל הַשִּׁיר'  באתר 'חדרים'.
* 

קטגוריה:משוררים ישראלים
קטגוריה:חיילי חטיבת הצנחנים
קטגוריה:אנשי היישוב ילידי הארץ
קטגוריה:ישראלים שנולדו ב-1942
סלוצק (כדורגל)

**"סלוצק"** (**Слуцк**) הוא מועדון כדורגל בלארוסי מהעיר סלוצק, המתמודד בתחרויות מקצועניות מאז 2008. בעונת 2013 העפיל לראשונה לליגת העל הבלארוסית.
## שמות
* **"סלוצק"** (1998-2003)
* **סלוצקסאחאר** (2004-2010)
* **"סלוצק"** (מאז 2011)

## היסטוריה
סלוצק הוקמה בשנת 1998 בתמיכת בית ייצור הסוכר של סלוצק. בשנת 1998 - הקבוצה הפכה לאלופת מחוז מינסק.

בשנים 2000–2007, שיחק המועדון בליגה הראשונה של מחוז מינסק. במהלך תקופה זו, זכה פעמיים באליפות המחוז - בשנת 2002 וב-2007.

בשנת 2008 המועדון העפיל לראשונה לליגה השנייה של בלארוס. בעונה הראשונה סיים במקום החמישי. בשנה שלאחר מכן במקום הרביעי.

בשנת 2011 המועדון נרשמה כעמותה ציבורית בשם מועדון כדורגל ספורט סלוצק והפכה רשמית לקבוצה עירונית. בשל שיפוץ אצטדיון העיר בסלוצק, הקבוצה אירחה את כל משחקיה הביתיים באצטדיון שחטאר בסליהורסק. בעונת הבכורה בליגה הראשונה, הקבוצה סיימה במקום החמישי. בשנת 2012 שוב נערכו משחקי בית בתחילת העונה בסליהורסק, אך כבר ביוני, לאחר הקמתם של שני יציעים נוספים, אירח האצטדיון העירוני בסלוצק את משחקי הליגה הראשונה. בסוף העונה הקבוצה, שגדלה משמעותית, שוב עלתה למקום החמישי. במהלך העונה הקבוצה הפסידה מספר רב של נקודות במשחקים עם מתחרים ישירים, שמנעו ממנה להיצמד לצמרת הטבלה.

בעונת 2013 הקבוצה נאבקה מול קבוצת "הורודיה" על גישה ישירה לליגת העל וסיימה לבסוף במקום השני. עם זאת, לאחר הירידה ביכולות המתחרה הישירה, סלוצק טיפסה למקום הראשון אחרי המחזור ה-21 ובהמשך הצליחה להבטיח העפלה לליגת העל, לראשונה בתולדותיה.

בשנת 2014 שיחקה בפרמייר ליג הבלארוסי ובעונתה הראשונה סיימה במקום התשיעי.

בשנת 2017 נפתח בית הספר לספורט בחסות מועדון סלוצק.

בשנת 2020 נצמדה לצמרת טבלת הליגה, שנערכה למרות התפרצות נגיף הקורונה בבלארוס.
## תארים
**אליפות מחוז מינסק**
* זכייה: 2002, 2007.
**ה[[הליגה הבלארוסית הראשונה|ליגה הראשונה]]**
* זכייה: 2013
## אצטדיון
אצטדיון הקבוצה הוא האצטדיון העירוני בסלוצק, בעל תכולה של 1,896 מושבים בשני יציעים. היציע המערבי שופץ בשנת 2013.
## קישורים חיצוניים
* 
* ערוץ היוטיוב הרשמי

## הערות שוליים

קטגוריה:סלוצק
קטגוריה:קבוצות כדורגל בלארוסיות
קטגוריה:קבוצות כדורגל שהוקמו ב-1998
מונטנוצרטופס

**מונטנוצרטופס** (שם מדעי: *Montanoceratops*) הוא סוג של דינוזאור ממשפחת הלפטוצרטופסיים אשר התקיים באמריקה הצפונית במשך הקרטיקון העליון בתחילת גיל המאסטריכט לפני 70 מיליון שנה מזמננו. 

## מאפיינים
ממצאיו של הדינוזאור התגלו בידי משלחת של החוקר האמריקאי ברנום בראון וצוותו לתצורות סנט נהר מרי  שבצפון מונטנה, שם נחשפו עצמות חלקיות, בעיקר של הצלעות, עצמות הירך והאגן אך כמעט ללא הגולגולת. הם הובאו למוזיאון האמריקאי לתולדות הטבע ותוארו למדע בשנת 1951 בידי החוקר צ'ארלס מורטרם שטרנברג. משמעות שמו היא: "הפרצוף המקורנן של מונטנה". הסוג הכיל מין אחד - *Montanoceratops cerorhynchos*. ממצאים אפשריים נוספים התגלו באלברטה שבקנדה אך לא בטוח שהם שייכים לסוג.

דינוזאור זה היה קרובו של הלפטוצרטופס ובמראהו דמה למיני הצרטופסיים, אך היה דו-רגלי קטן באורך 3 מטרים בקירוב, עם עטרה קטנה וללא שרידים של קרניים על החוטם או המצח. בתחילה סברו שחלק מעצם האף שלו היא למעשה קרן, אך זה התברר כטעות. הוא היה בעל לסת גדולה שכללה מקור עבה ובו שורות של שיניים טוחנות רחבות שנועדו לתלוש צמחייה מהקרקע. זנבו של הדינוזאור היה בעל מספר חוליות גבוה יחסית, מבנה שנועד לתפקד בצורה יעילה יותר לתנועה וליציבה. בנוסף ייתכן שהוא השתמש בזנבו כדי לתקשר וייתכן שהיה מכוסה בנוצות פלומתיות. 

חלק מהמאובנים שלו כוללים עדויות למחלות בעמוד השדרה (Ankylosis), אשר גרמו לעצמות שלו להתכופף.

## קישורים חיצוניים

קטגוריה:בעלי חיים שתוארו ב-1950
קטגוריה:לפטוצרטופסיים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי צ'ארלס מורטרם שטרנברג
קטגוריה:מאובני טקסונים שתוארו ב-1951